VS001651
Datum: 1999-07-01T02:00:00.000+02:00
datum_sodbe_i_stopnje: 2004-03-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 11.000.000,00 SIT
opombe: II Ips 777/2005. Revizija tožeče stranke je bila glede nepremoženjske škode zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Medicinska sestra.

## Škodni dogodek

Prometna nesreča.

## Poškodba

Odprt zdrobljen zlom leve nadlahtnice, zdrobljen sklepni zlom troksimalnega dela leve koželjnice in podlahtnice z izpadom v komolcu, odprt zdrobljen sklepni zlom distalnega dela leve koželjnice in podlahtnice, zlom trapezoidne kosti v levem zapestju in zlom druge do četrte dlančnice leve roke, zdrobljen odprt zlom desne pogačice, odlom baze stopalnice desnega stopala, zlom druge do četrte stopalnice desnega stopala, obsežna zmečkanina mišic leve nadlahti in podlahti ter delno ohromelost levega podlahtničnega živca.

## Telesne bolečine

4.000.000,00 SIT Tožnica je trpela stalne hude telesne bolečine 21 dni, občasne hude 45 dni, srednje hude 4 mesece in lahke telesne bolečine 6 mesecev.

#### Hospitalizacija

Skupaj 61 dni, od tega je bila 10 dni hospitalizirana v enoti za intenzivno nego. Tožnica je prestala 7 operacij, od tega 6x v splošni anesteziji.

#### Ambulantno zdravljenje

30 pregledov pri zdravniku specialistu, 10 pregledov pri osebnem zdravniku.

#### Rehabilitacija

Zdravilišče.

#### Nevšečnosti med zdravljenjem

Dobivala je izredno močne doze antibiotikov, protibolečinska sredstva, transfuzijo, zdravila proti strjevanju krvi. Prestala je 98 RTG slikanj. Številne medicinske preiskave.

## Strah

400.000,00 SIT Tožnica je ob poškodbi utrpela hud primarni strah ter nadalje intenziven sekundarni strah v skupnem trajanju 10 dni.

## Zmanjšanje življenjske aktivnosti

6.000.000,00 SIT Tožnica ima stalne posledice poškodb. Te se v anatomskem smislu kažejo v zaceljenem zlomu leve nadlahtnice z manjšo deformacijo, v zaceljenem zlomu bližnjega dela obeh kosti podlahtnice z neravnimi v komolčnem sklepu in z izgubo glavice koželjnice, v zaraščenem zlomu končnega dela leve podlahtnice z neravninami in deformacijo zapestnega sklepa, v zaraslem zlomu desne pogačice z neravninami na sklepni površini pogačice ter v zaraslih zlomih stopalnic desne noge z manjšo sploščenostjo desnega stopala ter v izgubi dela desne in leve črevnice zaradi presajanja. Anatomske trajne posledice predstavljajo tudi globoke brazgotine po celotni levi zgornji okončini z izgubo dela mišične mase in atrofijo mišic. Tožnica ima tako kot funkcionalne trajne posledice zavrto gibljivost praktično vseh segmentov leve roke od ramenskega sklepa, komolca, podlahti, zapestja in prstov srednje stopnje ter zavrte gibljivosti desnega stopala in desnega kolena lažje stopnje, ob močno zmanjšani grobi moči levice za 80%, pri čemer ima le 20% običajne moči, ter zmanjšane sposobnosti za dela in druge aktivnosti v zvezi z zavrto gibljivostjo desnega kolena in stopala za opravila in dela. Tožnica je v sled teh poškodb ovirana pri opravljanju dela, domačih opravil (je poročena, mati enega otroka) in športnih aktivnosti, saj gre pri tožnici za 70% zmanjšanje splošnih življenjskih in delovnih sposobnosti.

## Skaženost

600.000,00 SIT Tožnica ima številne brazgotine na desnem kolenu, kakor tudi deformacijo levega komolca in leve podlahti, kar je vse vidno iz večje oddaljenosti, če so ti deli telesa razkriti. Skupni učinek vseh estetskih sprememb predstavlja skaženost lažje stopnje.

---

ZOR člen 200, 203